|  |  |
| --- | --- |
| ONCOL_LOGO_EN_v1  **EN ISO 9001:2015** | **O R S Z Á G O S O N K O L Ó G I A I I N T É Z E T**  **National Institute of Oncology**  Főigazgató Főorvos*: prof.* ***dr. Polgár Csaba*** *Ph.D., DSc.,*  🖂1122 Budapest, Ráth György u. 7-9. 🕿: (+36 1) 224 8600, Fax.1 224-8620 Web:www.oncol.hu  **Sugárterápiás Központ**  Központvezető: ***prof. dr. Polgár Csaba*** *Ph.D., D.Sc****.***  Tel: (+36 1) 224-8690  **Klinikai Sugárbiológiai és Onkocytogenetikai Osztály**  Osztályvezető: ***dr. Jurányi Zsolt*** *Ph.D.*  Tel.: (36 1) 224 8779  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

## Betegtájékoztató

Kedves Betegünk!

Szeretnénk tájékoztatni, hogy lehetősége van részt venni egy orvosbiológiai kutatásban, ahol a sugárterápia szervezetre gyakorolt hatását vizsgáljuk.

Betegsége terápiája során a tüdőben elhelyezkedő daganatot besugarazásnak tesszük ki, ami elpusztítja a daganatsejteket, de a sugárterápia következtében az egészséges szövet is károsodik. Vizsgálatunkban a sugárterápiás beavatkozás és az egészséges szövet károsodásának súlyossága között próbálunk kapcsolatot találni. Ehhez vérvételekre van szükség, amelyek elvégzésére a kontroll vizsgálatok során amúgy is sor kerül, tehát ez Önnek nem jelent külön megterhelést.

A vizsgálat során Öntől a sugárterápiás gyógykezelése előtt, annak befejezését követően, majd további öt éven keresztül (az első két évben 3 havonta, ezt követően félévente) vérmintát veszünk le amikor kontroll vizsgálatokra felkeresi kezelőorvosát. A vizsgálatunkhoz szükséges vérmennyiség a legelső alkalommal 16 cm3 (azaz két cső), majd ezt követően kb. 8 cm3 (azaz egy cső). Ez körülbelül 500-ad része a szervezetben keringő teljes vérmennyiségnek, levétele nem terheli meg a szervezetet észrevehetően. A vérben található fehérvérsejtek egy fajtájából kromoszómákat nyerünk ki, és azok alaki változásaiból következtetünk arra, hogy szervezetében milyen mértékű a sejtek károsodása a sugárterápia következtében, mikorra várható a kezelés után a „régi egyensúly” helyreállása. A megnövekedett számból meg tudjuk állapítani, hogy az Ön szervezete mennyire érzékeny a terápia során kapott dózisra (mekkora az egyéni sugárérzékenysége).

A besugárzással érintett területen megváltozik a tüdő szöveti felépítése, nő a kötőszövet mennyisége, míg a légzőfelület (ahol az oxigén belégzés történik) csökken. Ezt a változást egy egyszerű légzésfunkciós vizsgálattal követjük nyomon (belégzés, 10 másodperces levegő visszatartás, kilégzés).

A több évig tartó követés során összefüggést keresünk a kromoszóma károsodások, a légzésfunkciós változások és az esetleges más mellékhatások között. A vizsgálatnak nem lesz azonnali hatása, de részvételével segítséget nyújt abban, hogy a későbbiekben sugárterápiára kerülő betegek számára még inkább egyénre szabott kezelést lehessen alkalmazni, ami csökkentheti a mellékhatásokat.

Reméljük, hogy tájékoztatásunkat megértette, amennyiben kérdése van, a kezelőorvosa szívesen látja el válaszokkal, tanácsokkal.

Beteg neve: …………………………… Kórlapszáma: ………………………………

Beteg aláírása, dátum Betegtájékoztatást végző orvos aláírása

………………………………………….. ………………………………………………

A vizsgálat vezetője: Dr. Jurányi Zsolt